Baznīckalns (Abavas pagasts)

Baznīckalns (arī Baznīcas kalns) ir, domājams, sena kulta vieta. Atrodas Kurzemē, Talsu novada Abavas pagastā, Valgales upes kreisajā krastā, pie Milzavas upes ietekas, apmēram 1 kilometru uz ziemeļrietumiem no Valgales. Starp Baznīckalnu un Valgales upi atrodas Valgales senkapi. Upes pretējā, labajā krastā atrodas Valgales pilskalns.

Baznīckalns ir 10 - 15 metrus augsts, ovāls paugurs, ar 20 x 30 metru lielu plakumu. Kalna dienvidaustrumu daļā izveidojies apmēram 20 metrus plats nobrukums. Teika apgalvo, ka kalnā bijusi baznīca, kurai sabrūkot tās zvans noripojis no kalna lejā un pēc tam pārvests uz Sabili.  Cita teika apgalvo, ka kalnā pa Vasarsvētkiem nogrimusi baznīca. Vēl cita, ka no kalna izripojuši divi zvani, kas skanējuši "Sabile, Sabile". 

 Atsauces 

 Ārējās saites 


Kategorija:Abavas pagasts
Kategorija:Senās kulta vietas Latvijā
Kategorija:Arheoloģiskie pieminekļi Latvijā
Kategorija:Valgale (upe)